**ZMLUVA O POSKYTNUTÍ SLUŽIEB**

**Článok**

**ZMLUVNÉ STRANY**

1. **OBJEDNÁVATEĽ**

***Alternatíva pre objednávateľa, ktorým je právnická osoba***

**Obchodné meno:** [●]

Sídlo: [●]

IČO: [●]

DIČ: [●]

Platca DPH: [ ]  Áno / [ ]  Nie

IČ DPH (ak je platcom): [●]

IBAN: [●]

E-mail: [●]

Registrácia: Obchodný register vedený Okresným súdom [●], oddiel [●], vložka č. [●]

Konajúce osoby: [●]

(ďalej len „**objednávateľ**“)

***Alternatíva pre objednávateľa, ktorým je fyzická osoba – podnikateľ (SZČO)***

**Obchodné meno:** [●]

Miesto podnikania (sídlo): [●]

IČO: [●]

DIČ: [●]

Platca DPH: [ ]  Áno / [ ]  Nie

IČ DPH (ak je platcom): [●]

IBAN: [●]

E-mail: [●]

Registrácia: Živnostenský register vedený Okresným úradom [●], číslo živnostenského registra [●]

|  |  |
| --- | --- |
| Miesto výkonu zdravotníckej praxe: | [●] |

(ďalej len „**objednávateľ**“)

1. **POSKYTOVATEĽ**

***Alternatíva pre poskytovateľa, ktorým je právnická osoba***

**Obchodné meno:** [●]

Sídlo: [●]

IČO: [●]

DIČ: [●]

Platca DPH: [ ]  Áno / [ ]  Nie

IČ DPH (ak je platcom): [●]

IBAN: [●]

E-mail: [●]

Registrácia: Obchodný register vedený Okresným súdom [●], oddiel [●], vložka č. [●]

Konajúce osoby: [●]

(ďalej len „**poskytovateľ**“)

***Alternatíva pre poskytovateľa, ktorým je fyzická osoba – podnikateľ (SZČO)***

**Obchodné meno:** [●]

Miesto podnikania (sídlo): [●]

IČO: [●]

DIČ: [●]

Platca DPH: [ ]  Áno / [ ]  Nie

IČ DPH (ak je platcom): [●]

IBAN: [●]

E-mail: [●]

Registrácia: Živnostenský register vedený Okresným úradom [●], číslo živnostenského registra [●]

|  |  |
| --- | --- |
| Miesto výkonu zdravotníckej praxe: | [●] |

(ďalej len „**poskytovateľ**“)

Objednávateľ a poskytovateľ ďalej spoločne aj „**zmluvné strany**“ alebo jednotlivo „**zmluvná** **strana**“).

**Článok**

**PREDMET ZMLUVY**

* 1. Objednávateľ má záujem o poskytnutie služieb uvedených v tejto zmluve zo strany poskytovateľa.
	2. Poskytovateľ je podnikateľom, ktorého predmet činnosti zahŕňa [●], v dôsledku čoho má predpoklady, skúsenosti a znalosti na poskytovanie služieb požadovaných objednávateľom v tejto zmluve, pričom má záujem a je schopný poskytnúť objednávateľovi služby špecifikované v tejto zmluve v požadovanom rozsahu, čase a kvalite.
	3. S ohľadom na vyššie uvedené skutočnosti sa zmluvné strany dohodli na uzavretí tejto zmluvy o poskytnutí služieb (ďalej len „**zmluva**“).
	4. Predmetom tejto zmluvy je dohoda medzi objednávateľom a poskytovateľom o podmienkach poskytnutia služieb objednávateľovi zo strany poskytovateľa, ktorých podrobná špecifikácia, časový, vecný a prípadne aj územný rozsah sú uvedené v prílohe k tejto zmluve (ďalej len „**Služby**“).
	5. S prihliadnutím na vyššie uvedené skutočnosti sa poskytovateľ zaväzuje poskytnúť Služby objednávateľovi riadne a včas, v súlade s touto zmluvou a pokynmi objednávateľa a objednávateľ sa zaväzuje zaplatiť poskytovateľovi za riadne a včasné poskytnutie Služieb odplatu dohodnutú v tejto zmluve.

**Článok**

**ODPLATA**

* 1. Zmluvné strany sa dohodli, že objednávateľ zaplatí poskytovateľovi odplatu za riadne a včasné poskytnutie Služieb v súlade s touto zmluvou (ďalej len „**odplata**“), a to vo výške [●] € (slovom: [●] eur). Suma odplaty uvedená vyššie je uvedená bez dane z pridanej hodnoty (ďalej len „**DPH**“) a pri jej fakturácii k nej bude pripočítaná príslušná sadzba DPH v súlade s právnymi predpismi platnými a účinnými v čase fakturácie.
	2. Odplata zahŕňa všetky náklady a výdavky, ktoré poskytovateľ vynaloží v súvislosti s poskytnutím Služieb a plnením svojich povinností a záväzkov vyplývajúcich z tejto zmluvy. ALTERNATÍVNE Objednávateľ sa zaväzuje nahradiť poskytovateľovi všetky objednávateľom riadne vynaložené, zdokumentované, preukázateľné a objednávateľovi preukázané náklady nevyhnutné na riadne poskytnutie Služieb v súlade s touto zmluvou.
	3. Za služby, plnenia alebo náklady, ktoré nie sú uvedené v tejto zmluve, alebo ktoré boli poskytnuté s vadami, nie je poskytovateľ oprávnený požadovať od objednávateľa žiadnu úhradu, pokiaľ neboli objednávateľom písomne vopred vyžiadané a odsúhlasené.
	4. Objednávateľ zaplatí poskytovateľovi dohodnutú odplatu na základe faktúry vystavenej poskytovateľom a doručenej objednávateľovi. Poskytovateľ je oprávnený vystaviť a doručiť objednávateľovi faktúru až po riadnom poskytnutí služieb v súlade s touto zmluvou. Fakturovaná odplata je splatná do [●] (slovom: [●]) dní odo dňa doručenia faktúry objednávateľovi. Za deň zaplatenia faktúry sa považuje deň odpísania fakturovanej sumy z bankového účtu platiteľa v prospech bankového účtu príjemcu.
	5. Faktúra vystavená poskytovateľom musí byť v súlade s touto zmluvou a musí spĺňať všetky zákonné náležitosti daňového dokladu, účtovného dokladu a daňového dokladu DPH (ak sa uplatňuje). V prípade, že faktúra neobsahuje všetky požadované náležitosti alebo nie je správne či riadne vystavená, objednávateľ má právo takúto faktúru vrátiť bez zbytočného odkladu späť poskytovateľovi na opravu alebo prepracovanie. Lehota splatnosti faktúry začína plynúť dňom doručenia správne vystavenej alebo opravenej faktúry objednávateľovi.
	6. Objednávateľ zaplatí poskytovateľovi fakturovanú odplatu bezhotovostným prevodom na bankový účet poskytovateľa uvedený v Článku I. tejto zmluvy.
	7. Ak má poskytovateľ v zmysle tejto zmluvy nárok na náhradu nákladov vynaložených v súvislosti s poskytovaním Služieb, je povinný vznik, respektíve vynaloženie týchto nákladov riadne a náležite objednávateľovi preukázať účtovnými dokladmi (respektíve ich kópiami) a doručiť ich objednávateľovi spolu s faktúrou; to platí ak v prípade, keď je poskytovateľ oprávnený plniť túto zmluvu prostredníctvom tretích osôb (subdodávateľov).

**Článok**

**PRÁVA A POVINNOSTI ZMLUVNÝCH STRÁN**

* 1. Poskytovateľ sa zaväzuje poskytnúť objednávateľovi Služby riadne a včas, v súlade s touto zmluvou a osobitnými pokynmi objednávateľa.
	2. Objednávateľ je povinný a zaväzuje sa poskytnúť poskytovateľovi nevyhnutnú súčinnosť, o ktorú ho poskytovateľ požiada, za účelom riadneho plnia záväzkov a povinností podľa tejto zmluvy.
	3. Objednávateľ je povinný a zaväzuje sa oznámiť poskytovateľovi bez zbytočného odkladu všetky pokyny a požiadavky týkajúce sa poskytnutia Služieb, a to buď osobne, telefonicky, poštou, faxom alebo elektronickou poštou.
	4. Poskytovateľ je povinný pri plnení si svojich záväzkov a povinností, na ktoré sa zaviazal na základe tejto zmluvy, postupovať v súlade s pokynmi a požiadavkami objednávateľa, ktoré sú mu známe, alebo ktoré mu musia byť známe. Ak má o pokynoch objednávateľa pochybnosť, je vždy povinný vyžiadať si od objednávateľa ich spresnenie. Ak poskytovateľ pri plnení tejto zmluvy zistí prekážky týkajúce sa plnenia jeho povinností a záväzkov vyplývajúcich z tejto zmluvy, a ak tieto prekážky znemožňujú riadne poskytnutie Služieb, je povinný to ihneď oznámiť objednávateľovi.
	5. Poskytovateľ je povinný upozorniť objednávateľa na nevhodnosť každého pokynu alebo požiadavky týkajúcich sa poskytnutia Služieb, ktorú bude objednávateľ navrhovať alebo požadovať. Každú zmenu špecifikácie či rozsahu Služieb si musia zmluvné strany písomne odsúhlasiť vo forme dodatku k tejto zmluve.
	6. Poskytovateľ je povinný pri plnení si svojich záväzkov a povinností, na ktoré sa zaviazal na základe tejto zmluvy, postupovať riadne, s odbornou starostlivosťou a na vlastnú zodpovednosť.
	7. Poskytovateľ je povinný na požiadanie objednávateľa umožniť mu vykonanie kontroly plnenia tejto zmluvy z jeho strany.
	8. Poskytovateľ je povinný plniť túto zmluvu osobne, prostredníctvom svojich odborne kvalifikovaných a skúsených zamestnancov a bez predchádzajúceho písomného súhlasu objednávateľa nemôže poveriť plnením tejto zmluvy, a to ani čiastočne, žiadnu tretiu osobu. V prípade povolenej spolupráce s tretími osobami pri plnení tejto zmluvy musí byť medzi poskytovateľom a takouto treťou osobou uzavretá písomná zmluva, ktorá bude zohľadňovať príslušné povinnosti poskytovateľa týkajúce sa poskytovania Služieb vyplývajúcich z tejto zmluvy. V takom prípade súčasne poskytovateľ v plnom rozsahu zodpovedá za plnenie tejto zmluvy tretími osobami tak, akoby túto zmluvu plnil on sám.
	9. Poskytovateľ sa zaväzuje počas trvania tejto zmluvy nekonať v rozpore s oprávnenými záujmami objednávateľa a nijakým spôsobom nepoškodzovať jeho dobré meno. Súčasne sa zaväzuje zdržať sa všetkého, čo by mohlo naplnenie predmetu tejto zmluvy ohroziť alebo zmariť.

**Článok**

**ZODPOVEDNOSŤ ZA VADY**

* 1. Poskytovateľ zodpovedá za kvalitu Služieb poskytnutých v zmysle tejto zmluvy, t. j. že v čase ich poskytnutia budú mať Služby kvalitu zodpovedajúcu právnym predpisom a tejto zmluve a budú plne zodpovedať požiadavkám objednávateľa.
	2. Poskytovateľ zodpovedá za faktické i právne vady, ktoré majú Služby v okamihu ich poskytnutia objednávateľovi. Poskytovateľ zodpovedá tiež za to, že ním poskytnuté Služby neporušujú práva tretích osôb vyplývajúce z priemyselného alebo duševného vlastníctva. Za poskytnutie Služieb s faktickými vadami sa v zmysle tejto zmluvy považuje aj poskytnutie Služieb v rozpore so zákonom, touto zmluvou alebo jej prílohami, alebo v nedostatočnej kvalite, množstve, rozsahu, forme alebo spôsobe poskytnutia Služieb alebo v rozpore s požiadavkami objednávateľa.
	3. V prípade vadného plnenia zo strany poskytovateľa má objednávateľ právo vadné plnenie odmietnuť alebo požadovať opätovné bezplatné a bezvadné zrealizovanie tohto plnenia alebo tej jeho časti, ktorá nebola riadne a bez vád zrealizovaná; a to spôsobom a v termíne určenom objednávateľom alebo vzájomne dohodnutom medzi objednávateľom a poskytovateľom. Ak to nie je možné, alebo na opätovnom plnení nemá objednávateľ záujem, je objednávateľ oprávnený jednostranne znížiť odplatu dohodnutú v tejto zmluve o sumu zodpovedajúcu vadnému plneniu. Vyššie uvedené nemá vplyv na nárok objednávateľa na náhradu škody vzniknutej vadným plnením.
	4. Ak poskytovateľ poskytuje Služby v rozpore s podmienkami dohodnutými v tejto zmluve, má objednávateľ tiež právo podľa svojho vlastného uváženia zabezpečiť vykonanie Služieb treťou osobou s tým, že náklady na zabezpečenie takejto nápravy budú odpočítané od sumy odplaty alebo akýchkoľvek iných platieb platených poskytovateľovi na základe tejto zmluvy, alebo budú poskytovateľovi vyúčtované a ten ich bude povinný objednávateľovi alebo ním učenej osobe uhradiť. V takomto prípade je poskytovateľ povinný poskytnúť objednávateľovi všetku súčinnosť potrebnú na to, aby Služby boli poskytnuté treťou stranou riadne a bez zbytočného omeškania.
	5. Poskytovateľ je povinný oznámiť objednávateľovi výskyt akejkoľvek skutočnosti alebo okolnosti, ktorá spôsobí alebo odôvodnene môže spôsobiť omeškanie v plnení akejkoľvek povinnosti poskytovateľa podľa tejto zmluvy, a to ihneď, ako sa o nich dozvie.
	6. Poskytovateľ vyhlasuje a sa zaručuje, že: (i) má všetky potrebné znalosti, zručnosti, skúsenosti, kvalifikáciu a predpoklady na plnenie záväzkov a povinností vyplývajúcich z tejto zmluvy, (ii) má dostatočné peňažné prostriedky na financovanie riadneho plnenia svojich záväzkov a povinností vyplývajúcich z tejto zmluvy, (iii) nemá vedomosť o žiadnych obmedzeniach a/alebo prekážkach, ktoré by bránili plneniu jeho záväzkov a povinností vyplývajúcich z tejto zmluvy, (iv) získal všetky potrebné súhlasy a povolenia a je oprávnený v zmysle všeobecne záväzných právnych predpisov riadne poskytovať všetky plnenia podľa tejto zmluvy a plniť si všetky záväzky a povinnosti vyplývajúce z tejto zmluvy. Poskytovateľ ďalej tiež vyhlasuje, že je plne oprávnený uzavrieť túto zmluvu v súlade so všetkými jej ustanoveniami, že uzatvorenie tejto zmluvy, ani plnenie povinností podľa tejto zmluvy nie je v rozpore so žiadnou povinnosťou poskytovateľa vyplývajúcou zo všeobecne záväzných právnych predpisov alebo iných jeho zmluvných záväzkov a vzťahov, a že počas trvania tejto zmluvy neuzavrie s treťou osobou žiadnu zmluvu alebo dohodu, podmienky ktorej by boli v rozpore s jeho záväzkami a/alebo povinnosťami vyplývajúcimi z tejto zmluvy.

**Článok**

**TRVANIE ZMLUVY**

* 1. Táto zmluva sa uzatvára na dobu [neurčitú] ALTERNATÍVNE [určitú od [●] do [●]].
	2. Ktorákoľvek zmluvná strana môže ukončiť platnosť tejto zmluvy písomnou výpoveďou aj pred uplynutím doby uvedenej v predchádzajúcom odseku, a to aj bez uvedenia dôvodu. Výpovedná lehota je [●] (slovom: [●]) dní a začína plynúť v deň nasledujúci po doručení výpovede druhej zmluvnej strane.
	3. Objednávateľ je oprávnený od tejto zmluvy odstúpiť s okamžitou platnosťou a účinnosťou okamihom doručenia písomného oznámenia o odstúpení od zmluvy poskytovateľovi, ak poskytovateľ pri plnení akýchkoľvek povinností alebo záväzkov z tejto zmluvy poruší ktorékoľvek ustanovenie všeobecne záväzných právnych predpisov alebo niektorú z jeho zmluvných povinnosti alebo záväzkov uvedených v tejto zmluve a nezabezpečí plnú nápravu následkov porušenia svojich zákonných a/alebo zmluvných povinností v lehote určenej v písomnom upozornení objednávateľa. Odstúpením od zmluvy sa táto zmluva zrušuje ku dňu uvedenému v oznámení o odstúpení od zmluvy. Nárok objednávateľa na náhradu škody nie je odstúpením od zmluvy dotknutý.
	4. Bez dotknutia sa iných ustanovení tejto zmluvy, v prípade predčasného zániku tejto zmluvy uhradí objednávateľ poskytovateľovi odplatu podľa skutočného rozsahu Služieb riadne poskytnutých do momentu zániku zmluvy ako aj súvisiace náklady (ak má poskytovateľ na ne v zmysle tejto zmluvy nárok), pričom poskytovateľovi neprináleží tá časť odmeny za Služby a náklady s nimi spojené (ak sa uplatňuje), pri ktorých došlo zo strany poskytovateľa k porušeniu jeho záväzkov a/alebo povinností vyplývajúcich z tejto zmluvy alebo ktoré boli príčinou predčasného zániku tejto zmluvy.
	5. Zánik platnosti tejto zmluvy (z akéhokoľvek dôvodu) nemá vplyv na platnosť a účinnosť tých záväzkov a povinností zmluvných strán, ktoré majú podľa ich povahy alebo podľa ustanovení tejto zmluvy pretrvať aj po jej zániku. Ide najmä, avšak nie výlučne, o peňažné a zodpovednostné záväzky zmluvných strán, prípadne aj záväzky týkajúce sa duševného vlastníctva a dodržiavania mlčanlivosti, ak sú v tejto zmluve osobitne upravené.

**Článok**

**ZÁVEREČNÉ USTANOVENIA**

* 1. Táto zmluva sa uzatvára, riadi a vykladá v súlade s právnym poriadkom Slovenskej republiky, najmä ustanoveniami zákona č. 513/1991 Zb. Obchodný zákonník v znení neskorších predpisov a zákona č. 40/1964 Zb. Občiansky zákonník v znení neskorších predpisov.
	2. Táto zmluva nadobúda platnosť a účinnosť dňom jej podpísania oboma zmluvnými stranami a uvedeným momentom sa považuje za uzavretú.
	3. Táto zmluva sa vyhotovuje v dvoch (2) originálnych rovnopisoch, po jednom (1) pre každú zmluvnú stranu.
	4. Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou, vrátane sporov o výklad tejto zmluvy, sa pokúsia vyriešiť prednostne zmierom. Ak nedôjde k vyriešeniu sporov zmierom, zmluvné strany predložia spor na rozhodnutie súdu v Slovenskej republike príslušnému podľa platných právnych predpisov Slovenskej republiky.
	5. Akékoľvek zmeny, dodatky alebo doplnky k tejto zmluve musia mať písomnú formu a musia byť vyhotovené so súhlasom oboch zmluvných strán, vo forme číslovaných dodatkov, ktoré sa po ich podpísaní oboma zmluvnými stranami stanú neoddeliteľnou súčasťou tejto zmluvy.
	6. Pokiaľ by ktorékoľvek ustanovenie tejto zmluvy bolo, alebo by sa stalo neplatným alebo neúčinným, či už úplne alebo len sčasti, ostatné ustanovenia tejto zmluvy, ktorých sa neplatnosť alebo neúčinnosť priamo netýka, tým nie sú dotknuté a ostávajú naďalej v platnosti a účinnosti. Zmluvné strany sa zároveň v takomto prípade zaväzujú bez zbytočného odkladu nahradiť neplatné alebo neúčinné ustanovenie zmluvy takým, ktoré bude platné a účinné a ktoré bude v čo možno najväčšej možnej miere zodpovedať vôli a úmyslu zmluvných strán vyjadreným v neplatnom alebo neúčinnom ustanovení. Ak to nebude právne možné, na úpravu vzťahu medzi zmluvnými stranami sa použije taká platná právna úprava, ktorá sa svojou povahou čo možno najviac približuje účelu a obsahu tejto zmluvy.
	7. Zmluvné strany vyhlasujú, že ich zmluvná voľnosť nebola žiadnym spôsobom obmedzená, a že táto zmluva nebola uzavretá v tiesni za nápadne nevýhodných podmienok, ani v omyle.
	8. Zmluvné strany vyhlasujú, že sú plne spôsobilé na právne úkony, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazané, a že si zmluvu riadne pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.

|  |  |  |
| --- | --- | --- |
| **OBJEDNÁVATEĽ** |  | **POSKYTOVATEĽ** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Meno:  |  | Meno:  |
| Funkcia:  |  | Funkcia:  |
| Dátum:  |  | Dátum:  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Meno:  |  | Meno:  |
| Funkcia:  |  | Funkcia:  |
| Dátum:  |  | Dátum:  |

**PRÍLOHA**

**Špecifikácia Služieb**

|  |  |
| --- | --- |
| **Opis a predmet Služieb:** | [●] |
| **Časový rozsah Služieb:** | [●] |
| **Územie, kde budú Služby poskytované:** | [●] |
| **Miesto poskytovania Služieb:** | [●] |